Document ID: /roh_data/filtered/Billingualer_Corpus_interleaved-de-rm.jsonl.gz/402

This is a text translated from German to Rumantsch Grischun.
Anstoss zu kindgerechten Lebensräumen

Vor genau 100 Jahren hat Ellen Key mit ihrem berühmten Buch "Das Jahrhundert des Kindes" Aufsehen erregt und damit eine allgemeine Diskussion zu Gunsten der Kinder in Gang gebracht. Der Schulpsychologische Dienst Graubünden will die Diskussion um die Lebensräume der Kinder neu anregen.

Zu diesem Zweck wurde ein Buch herausgegeben, welches durch seine einfache Erscheinung besticht und gerade deshalb Tiefgang bei Leserinnen und Lesern ermöglicht. Guido Schmidt, bekannt durch seine Fotoausstellungen im Rahmen der AlpArt im Engadin, hat auf 27 Fotos Kinderwelten eingefangen. Die Bilder laden ein, in verschiedene Lebensfelder einzutauchen und sie werden untermalt von Aussagen von Bündner Kindern zu den Fotos. Die Aussagen sollen die Leserinnen und Leser zu den Perspektiven der Kinder hinführen, welche manchmal überraschen und perplex machen. Abgerundet wird das Ganze durch Texte des Bündner Schriftstellers Hansheinrich Rütimann. In diesen Texten hat Rütimann versucht, der Leserschaft weiterführende Anstösse zu geben. Alle drei Aussagen zusammen bilden ein Ganzes, welches von der Spannung lebt, die durch die Unterschiedlichkeit erzeugt wird. Das Buch soll Hoffnung vermitteln und Kraft geben für die Bewältigung einer zunehmend schwieriger werdenden Welt.

Mit der Publikation sollen Lehrpersonen, Eltern, Erziehende und an der Entwicklung und Erziehung der Kinder Interessierte angesprochen werden. Das Buch ist ab sofort im Buchhandel erhältlich.

Gremium: Schulpsychologischer Dienst Graubünden

Quelle: dt Schulpsychologischer Dienst Graubünden

Data: 12.09.2000

Dar impuls per spazis da viver confurms als uffants

Avant exactamain 100 onns ha Ellen Key attratg l'attenziun cun ses cudesch renumà "Das Jahrhundert des Kindes" ed ha uschia mess en moviment ina discussiun generala en favur dals uffants. Il servetsch psicologic da scola dal Grischun vul puspè reactivar la discussiun davart ils spazis da viver dals uffants.

Per quest intent è vegnì publitgà in cudesch che fascinescha tras sia cumparsa simpla; gist per quella raschun pussibilitescha el buna accoglientscha tar lecturas e lecturs. Guido Schmidt, conuschì tras sias exposiziuns da fotografias en il rom da la AlpArt en Engiadina, reproducescha ils munds dals uffants sin 27 fotografias. Ils maletgs envidan a s'approfundir en differents champs da la vita, ed els vegnan anc accentuads dals commentars che uffants grischuns han fatg davart las fotografias. Quests commentars duain famigliarisar la lectura ed il lectur cun las perspectivas dals uffants ch'èn mintgatant surprendentas e fan ch'ins daventa perplex. L'ovra vegn cumplettada cun texts dal scriptur grischun Hansheinrich Rütimann. En quests texts ha el empruvà da dar a ses lecturs impuls che mainan vinavant. Tuttas trais externaziuns ensemen furman in'unitad che viva da la tensiun che nascha tras la diversitad. Il cudesch duai intermediar speranza e dar forza per dumagnar in mund che daventa adina pli difficil.

Cun la publicaziun vul ins plidentar persunas d'instrucziun, geniturs, educaturs e persunas che s'interessan per il svilup e l'educaziun dals uffants. Il cudesch è uss disponibel en las librarias.

Gremi: servetsch psicologic da scola dal Grischun

Funtauna: rg servetsch psicologic da scola dal Grischun

Data: 12.09.2000